ป้าบุรีรัมย์อึ้ง ไก่ 3 ตัวตายเรียบ ทั้งที่มัดกรงอย่างดี หรือจะฝีมือสัตว์
ป้าบุรีรัมย์ ไม่หายคาใจ หลังเลี้ยงไก่ 10 ตัว ถูกตัวลึกลับกินเครื่องในตายไป 7 เหลือ 3 ตัวมาวันนี้ทั้ง 3 ตัวถูกลากออกจากกรงกินเครื่องใน 1 ตายคากรงอีก 1 และหายไป 1 จ่อแจ้งปศุสัตว์ช่วยตรวจสอบแล้วเมื่อเวลา 21.30 น วันที่ 10 มิ.ย.63 นางมิ มีมุข อายุ 61 ปี ชาวบ้านโคกตาอิ่ม ต.ถนนหัก อ.นางรอง จ.บุรีรัมย์ แจ้งผู้สื่อข่าวว่า ไก่แม่พันธุ์ที่เหลือ 3 ตัวในเล้า ถูกลากลงมาจากกรงโดนกินเครื่องใน 1 ตัว นอนตายในกรง 1 ตัว หายไป 1 ตัว สรุปไก่ตายหมดแล้วทั้งเล้านางมิ เผยเมื่อเวลา 19.00 น วันนี้ ตนเดินไปดูไก่ที่เหลือ 3 ตัว จาก 10 ตัวที่ถูกกินเครื่องในเมื่อวันที่ 7 มิ.ย. 63 โดยครั้งนั้นชาวบ้านก็ร่ำลือว่าจ่าจะเป็นฝีมือของผีปอบมาบุกกินไก่ แต่ตัวเองไม่เชื่อเรื่องนี้ เลยนำไก่ทั้ง 3 ตัวที่เหลือใส่กรงไว้ โดยไก่ก็ยังอยู่ในกรงเหล็ก ตั้งบนชั้นสูงกว่าพื้น 1 เมตร มีลวดมัดประตูกรง 2 ด้าน มีรางใส่อาหารวางปิดหน้าประตูกรงอีกชั้น แต่เวลา 21.30 น เดินมาดูอีกครั้งปรากฏว่า รางอาหารถูกเลื่อนลงประตูกรงเปิดขึ้น ถังใส่น้ำให้ไก่ล้มลงพื้นซากไก่ถูกกินแต่เครื่องในอยู่จุดที่เคยทิ้งซากเดิมไว้เจ้าของไก่ที่ตาย กล่าวด้วยว่า ภาพที่เห็นตรงหน้าสร้างความตกใจให้ตนเป็นอย่างมาก เพราะสัตว์ที่จะเข้ามากินน่าจะเข้ามาทางช่องเดิม และต้องแข็งแรงมาก เพราะเปิดประตูกรงที่มัดลวดไว้ ยกประตูขึ้น ลากไก่ลงมากินได้ และลากอีก 1 ตัวหายไปเบื้องต้นได้แจ้งปศุสัตว์ให้ทราบ และจะสำรวจร่องรอยว่าเป็นสัตว์ชนิดไหน เพราะวันนี้ตนได้ทำความสะอาดป่าด้านหลังบ้าน เผาเศษกิ่งไม้ใบไม้ยังมีควันขึ้นอยู่พื้นยังร้อน ไม่น่ามีสัตว์เลื้อยคลานเข้ามา.
ป้าบุรีรัมย์ ไม่หายคาใจ หลังเลี้ยงไก่ 10 ตัวถูกตัวลึกลับกินเครื่องในตายไป 7 เหลือ 3 ตัวมาวันนี้ทั้ง 3 ตัวถูกลากออกจากกรงกินเครื่องใน 1 ตายคากรงอีก 1 และหายไป 1 จ่อแจ้งปศุสัตว์ช่วยตรวจสอบแล้ว
ป้าบุรีรัมย์,กินไก่,ไก่ตาย,กินเครื่องใน,บ้านโคกตาอิ่ม,บุรีรัมย์,ผีปอบ,ข่าวทั่วไป